สวัสดีครับ ในบทนี้ผมจะพูดถึงเรื่อง การปฏิบัติตัวเมื่ออยู่ต่อหน้าผู้ใหญ่นะครับ สมมติว่าเรามีแฟน แล้วเราต้องการจะไปเยี่ยม พ่อ แม่ ของแฟนเนี่ย เราจะทำตัวยังไงดี? สิ่งแรกที่เราต้องคำนึงถึงเลยก็คือ เราต้องนึกถึงเรื่องการแต่งกายเป็นอันดับแรกนะครับ การแต่งกายเป็นเรื่องสำคัญมากเลยนะครับ ถ้าเราแต่งตัวไม่ดีเนี่ย พ่อแม่ของแฟนเรา เขาจะมองเราเสียหายได้นะครับ สมมติว่าผมจะไปเยี่ยมแฟนเนี่ย ผมก็ต้องแต่งตัวให้เนี้ยบ ให้ดูดีไว้ก่อนนะครับ เสื้อต้องเป็นเสื้อเชิ้ต กางเกงต้องเป็นกางเกงสแลคอย่างเงี้ย แล้วก็รองเท้าควรจะเป็นรองเท้าคัทชูนะครับ เพื่อให้ เอ่อ.. เราดูดี ถ้าเกิดว่าเราแต่งตัวแบบ เสื้อยืด กางเกงยีนส์ รองเท้าแตะเนี่ย ผู้ใหญ่เขาจะมองเราแบบว่า “แอ๊.. เนี่ยเหรอ ผู้ชายที่จะมาจีบลูกสาวฉัน แต่งตัวอย่างเงี้ยเนี่ยนะ” คือเขาจะเหมือนกับว่า กึ่งดูถูกเรานิดหนึ่งอะ ก็เหมือนกับว่าเรายังไม่มีฐานะทางการเงิน ยังไม่มีอะไรเลย แต่งตัวเหมือนวัยรุ่นทั่ว ๆ ไป อนาคตก็ยังไม่มีอย่างเงี้ย เขาจะแบบว่ามองเราไม่ดีก่อนนะครับ ยิ่งถ้าเกิดว่าเราไว้หนวด ไว้เครา ผมรุงรัง เสื้อผ้าสกปรก เขาจะยิ่งมองเราแย่เข้าไปอีกนะครับ เหมือนกับมองเราเป็นกุ๊ยอะ ดังนั้นสิ่งที่ผมแนะนำก็คือ เราต้องทำให้ตัวเองดูดีที่สุดก่อนนะครับ ต้องแต่งตัวสะอาด แต่งตัวเนี้ยบ เรียบร้อยนะครับ แต่ถ้าเกิดว่าแฟนเราจะมาเยี่ยมพ่อแม่ของเรา ก็คือแฟนเราเป็นผู้หญิงใช่ปะ จะมาเยี่ยมพ่อแม่ของเรา ผู้หญิงก็ต้องแต่งตัวให้เรียบร้อยเหมือนกันนะครับ ห้ามแต่งตัวโป๊เด็ดขาด ไอ้เสื้อสายเดี่ยว กางเกงขาสั้นเนี่ย ห้ามใส่เลยนะครับ แล้วก็เสื้อเอวลอยด้วย เสื้อตัวเล็ก ๆ ที่โชว์สะดืออะ ไม่ต้องใส่มานะครับ ไม่ต้องมาโชว์สะดือให้ พ่อ แม่ของแฟนเห็นนะ ผู้หญิงควรจะแต่งตัวให้เรียบร้อยนะครับ ถ้าเราใส่กระโปรงก็ต้องเป็นกระโปรงยาวนะครับ ไม่ใช่กระโปรงสั้น ๆ แบบมินิสเกิร์ตนะ ไม่ได้ แล้วก็เสื้อ ต้องเป็นเสื้อที่มิดชิด ไม่ใช่เสื้อสีอ่อน ๆ เห็นทะลุเสื้อใน ไม่ได้นะครับ ควรจะเป็นสี เข้ม ๆ หน่อย เนื้อผ้าแบบทึบ ๆ หน่อยนะครับ ส่วนรองเท้า ถ้าจะให้ดี ควรเป็นรองเท้าส้นสูงนะครับ เพราะว่ามันจะทำให้ผู้หญิงดูสง่าผ่าเผยขึ้น แล้วก็ถ้าจะให้ดีอีกเนี่ย เราควรจะรวบมัดผมให้เรียบร้อยนะครับ ไม่ต้องปล่อยผมเซ็กซี่ให้ พ่อ แม่แฟนเห็นนะ ก็คือผู้ใหญ่เนี่ย เขาชอบผู้หญิงที่ดูเรียบร้อยนะครับ ดูสะอาดสะอ้าน ไม่ต้องแบบ เอ่อ..เซ็กซี่ โชว์ความสวยงามนะครับ ก่อนที่เราจะไปเยี่ยมญาติผู้ใหญ่ ไม่ว่าจะเป็น พ่อ แม่หรือญาติพี่น้องของแฟนเราเนี่ย เราก็อย่าลืมเตรียมพวกของฝากไปด้วยนะครับ อาจจะเป็นกระเช้าผลไม้ก็ได้นะครับ หรืออาจจะเป็นพวกอาหารบำรุงกำลัง อาหารเสริมต่าง ๆ เนี่ย ก็ดีเหมือนกันนะครับ เพราะว่าผู้ใหญ่เขาอายุเยอะแล้ว เขาอยากได้อาหารเสริมไปช่วยให้ร่างกายเขาดีขึ้นนะครับ ของที่เราเตรียมไปเนี่ย ไม่จำเป็นต้องเป็นของแพงนะครับ เอาตามที่เรามีเงินพอจะซื้ออะ ตามงบประมาณของเรานะครับ ถ้าเราซื้อของแพงเกินไปเนี่ย ผู้ใหญ่เขาจะเป็นห่วงเรานะครับ กลัวว่าเราจะใช้เงินฟุ่มเฟือยหรือเปล่า อะไรพวกเนี้ยนะ และสุดท้ายก็คือ เวลาที่เราอยู่ต่อหน้าผู้ใหญ่เนี่ย เราต้องพูดคุยกันแบบสุภาพนะครับ ห้ามพูดแบบหยาบคายเด็ดขาด แม้แต่การคุยกับแฟนเราเนี่ย ก็ต้องใช้คำพูดที่สุภาพนะครับ เพราะว่าผู้ใหญ่เนี่ย เขามองเราอยู่ ยิ่งถ้าเราเป็นผู้หญิงเนี่ย ห้ามพูด กู มึง เด็ดขาดเลยนะครับ งดใช้คำพูดหยาบคายเด็ดขาดเลย ถ้าจะให้ดีเนี่ย เวลาที่เราคุยกับผู้ใหญ่เนี่ย เราควรจะชื่นชมท่านเยอะ ๆนะครับ อาจจะชมว่า “เสื้อผ้าสวยดีนะครับ ไปซื้อที่ไหนมาครับ?” หรือไม่ก็ชมเรื่องบ้าน เรื่องสวนก็ได้นะครับ อาจจะชมว่า “บ้านนี้น่าอยู่ดีนะครับ จัดแต่งบ้านได้สวยงามมาก มีสวนด้วย ดูร่มรื่นดีนะครับ” ถ้าเรายิ่งชมมาก ๆ เนี่ย ผู้ใหญ่เขาชอบนะครับ เขาชอบให้มีคนชมเยอะ ๆ เขาจะได้รู้สึกดีนะครับ แล้วเขาจะมองเราในแง่ดีด้วย แต่เราก็ต้องมีขอบเขตนะครับ ไม่ใช่ชมเยอะ ชมเวอร์เกินไปนะ เขาจะมองว่าเราเป็นคนขี้ประจบนะครับ